YSGOLDY LLANGATHEN. 


Yn ngwlad Ystrad Tywi, Llangathen sydd hardd, 
Cartrefle prydferthwch, holl anian a chwardd ; 


A ninau'r trigolion y'm lawen yn awr, 
Wrth weled rhoi sylfaen teml addysg i lawr ; 
Dysg, dysg, O hoff ddysg, 
Dy freintiau digymhar geir mwy yn ein mysg. 


Mae niwl anwybodaeth yn cilio o'r plwy', 
I flino'r trigolion ni ddychwel byth mwy ; 
Mae'r werin sy'n codi, o'i afael yn rhydd, 
Yn fuan Llangathen yn Athen a fydd ; 
Dysg, dysg, O hoff ddysg, 
Dy freintiau digymhar geir mwy yn ein mysg, 


Arglwyddi Dinefwr a Cawdor i chwi, 
A'n ffyddlon Offeiriad, diolehgar y'm ni 
A'r ddau Eglwys-warden, a llawer heb hyn, 
Fe berchir eich enwau tra'r Grongaer yn fryn ; 
Dysg, dysg, O hoff ddysg, 
Dy freintiau digymhar geir mwy yn ein mysg. 


Bwth y Bardd, GwWYNIONYDD, 





